Kom+i+gang+med+Biip

Kom i gang med Biip Moderatorer: Steffen Bang og Torfinn Nesset

For å utforske Biip.no trenger du å bli medlem. Da må du registrere deg. For å gjøre det, gå inn på [|http://www.biip.no], og velg "Bli medlem" til høyre på skjermen. Du blir nå bedt om å sende en SMS med ordet "REG" til 2210. Du får så en gratis returmelding med et kodeord. Dette kodeordet fyller du inn i felt 2 på siden du nå er inne i på Biip.no. Nå klikker du på knappen "Registrer". Du får nå opp en side der du må fylle ut ditt kallenavn på Biip.no, ditt passord, din e-postadresse, kjønn, postnummer og fødselsdato. Nå må du lese gjennom og akseptere medlemsreglene for Biip.no. Deretter blir du bedt om å oppgi noen opplysninger som vil inngå i din profil på Biip.no. Høyde er den eneste obligatoriske informasjonen du må oppgi! Du blir så oppfordret til å invitere noen venner samt å oppgi din utdannelse, men dette er ikke obligatorisk. Til sist får du muligheten til å melde deg på noen "kule SMS-tjenester" som for eksempel Dagens horoskop og Dagens vits. Etter dette er du registrert som medlem i Biip.no. Det naturlige å starte med er så å velge "Min Biip" til høyre på siden. Her kan du blant annet velge "Profil" for å opprette den profilen du ønsker å ha på Biip.no. Du kan for eksempel laste opp et profilbilde, du kan legge ut en beskrivende tekst og du kan invitere venner, enten fra MSN eller via epost. For å få veiledning om de mange mulighetene og funksjonene på Biip.no anbefales du å velge "Kundeservice" helt nederst på siden. Her kan du få svar på dine spørsmål enten via den utlagte linken "Jeg vil vite noe" eller ved å klikke på bildet til en av moderatorene, de vil hjelpe deg.